b'\n_START_ARTICLE_\nOrlovi i plijen\n_START_SECTION_\nPovijest\n_START_PARAGRAPH_\nOrlovi i plijen je skulptura koja prikazuje dva orla koji napadaju kozu. Statua se najprije nalazila u Parizu da bi je kasnije Gordon Webster Burnham darovao New Yorku kao donaciju 1863. godine._NEWLINE_Fratinova skulptura prikazuje elementarnu snagu prirode: bespomo\xc4\x87nu kozu koju su kao plijen napala dva orla. Sama skulptura je postavljena u Central Parku samo godinu dana nakon \xc5\xa1to je komisija parka donjela odluku da se ondje postavi nova statua. Clarence Cook bio je kriti\xc4\x8dan prema odabiru ovog djela smatraju\xc4\x87i ga "divljim i egzoti\xc4\x8dnim prikazom koji se ne uklapa u mirnu ruralnu ljepotu krajolika". Me\xc4\x91utim, Orlovi i plijen su nadma\xc5\xa1ili prvotno neodobravanje._NEWLINE_Skulptura je 1992. godine o\xc4\x8di\xc5\xa1\xc4\x87ena i popravljena te je ostala integralni \xc4\x8dlan grupe kipova iz cijelog 19. i po\xc4\x8detka 20. stolje\xc4\x87a.'